CELEX: 62021CN0776
Language: mt
Date: 2021-12-15 00:00:00
Title: Kawża C-776/21: Talba għal deċiżjoni preliminari mressqa mill-Amtsgericht Düsseldorf (il-Ġermanja) fil-15 ta’ Diċembru 2021 – EV vs Alltours Flugreisen GmbH

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/13
            
         
      Talba għal deċiżjoni preliminari mressqa mill-Amtsgericht Düsseldorf (il-Ġermanja) fil-15 ta’ Diċembru 2021 – EV vs Alltours Flugreisen GmbH
      (Kawża C-776/21)
      (2022/C 138/12)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Düsseldorf
      
         Partijiet fil-kawża prinċipali
      
      
         Rikorrent: EV
      
         Konvenut: Alltours Flugreisen GmbH
      
         Domandi preliminari
      
      
                  1)
               
               
                  Huwa biżżejjed għall-eżistenza ta’ ċirkustanzi inevitabbli u straordinarji fil-post tad-destinazzjoni tal-vjaġġ fis-sens tal-ewwel sentenza tal-Artikolu 12(1) tad-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar pakketti tal-ivvjaġġar u arranġamenti tal-ivvjaġġar marbuta, li temenda r-Regolament (KE) Nru 2006/2004 u d-Direttiva 2011/83/UE tal-Parlament Ewropew u tal-Kunsill u li tħassar id-Direttiva tal-Kunsill 90/314/KEE (1) (iktar ’il quddiem id-“Direttiva dwar il-pakketti tal-ivvjaġġar”), li d-destinazzjoni tal-vjaġġ tkun ġiet ikklassifikata bħala żona ta’ riskju mill-awtorità speċjalizzata stabbilita fuq livell nazzjonali għall-protezzjoni minn mard li jittieħed u li fl-istess ħin il-kundizzjonijiet għall-klassifikazzjoni bħal żona ta’ riskju ma kinux jeżistu fil-post ta’ oriġini?
               
            
                  2)
               
               
                  Fil-mument tat-terminazzjoni tal-pakkett ta’ vjaġġar fis-sens tal-ewwel sentenza tal-Artikolu 12(2) tad-Direttiva dwar il-pakketti tal-ivvjaġġar, il-vjaġġatur għandu jkun jista’ jbassar li se jkun hemm problemi serji fil-post tad-destinazzjoni jew fil-viċinanzi immedjati tiegħu fil-jum tat-tluq jew fil-ħin tal-vjaġġ?
               
            
                  3)
               
               
                  It-terminazzjoni trid issir ftit qabel il-vjaġġ jew tista’ tiġi ddikjarata fi kwalunkwe ħin bejn il-mument li fih il-vjaġġ kien irriżervat u l-bidu tal-vjaġġ jekk ma kienx hemm assenza ta’ indikazzjonijiet għall-possibbiltà tal-okkorrenza ta’ ċirkustanza straordinarja waqt it-terminazzjoni?
               
            
         (1)  ĠU 2015, L 326, p. 1.